cyanic-selkie/wikianc huggingface dataset:
ไอไซ
ไอไซ เป็นนครที่ตั้งอยู่ทางตะวันตกสุดของจังหวัดไอจิ ประเทศญี่ปุ่น มีขนาดพื้นที่ทั้งสิ้น 66.70 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 59,464 คน และมีความหนาแน่นของประชากร 892 คนต่อตารางกิโลเมตร
พ.ศ. 517
พุทธศักราช 517 ใกล้เคียงกับ 27 ปีก่อนคริสตกาล
เจ้าชายโยเซ็ฟ-เอมานูเอ็ลแห่งลีชเทินชไตน์
เจ้าชายโยเซ็ฟ-เอมานูเอ็ลแห่งลีชเทินชไตน์ (His Serene Highness Prince Josef-Emanuel of Liechtenstein, Count of Rietberg) ประสูติเมื่อวันที่ 7 พฤษภาคม 2532 เป็นพระโอรสพระองค์เล็กใน เจ้าชายนิโคลัสแห่งลีชเทินชไตน์ และ เจ้าหญิงมาร์กาเรตาแห่งลีชเทินชไตน์ เป็นพระนัดดาใน เจ้าชายฟรันทซ์ โยเซ็ฟที่ 2 แห่งลีชเทินชไตน์ พระภาติยะใน เจ้าชายฮันส์-อาดัมที่ 2 แห่งลีชเทินชไตน์ ทางพระบิดา เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะใน แกรนด์ดยุกอ็องรีแห่งลักเซมเบิร์ก พระราชปนัดดาใน พระเจ้าเลออปอลที่ 3 แห่งเบลเยียม ผ่านทางพระมารดา ด้วยพระบิดาดำรงตำแหน่งเป็นเอกอัครราชทูตประจำประเทศเบลเยียม ทำให้ครอบครัวพระองค์สนิทสนมกับ เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต และครอบครัวของพระองค์ และทรงเติบโตมากับ เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต และ เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต ผู้เป็นพระญาติวงศ์ พระองค์สามารถรับสั่งภาษาเยอรมัน ฝรั่งเศส ดัตช์ และอังกฤษ พระองค์ทรงอยู่ในลำดับที่ 15 ในการสืบราชบัลลังก์ลีชเทินชไตน์ ถัดจาพระบิดา เช่นเดียวกับพระญาติบุรุษของพระองค์ ทรงสำเร็จการศึกษาจากโรงเรียนนายร้อยทหารบกแซนด์เฮิสต์ มียศทางทหารที่ ร้อยโท โดยมีพิธีมอบธงโดยเอลิซาเบธที่ 2 สมเด็จพระราชินีนาถแห่งสหราชอาณาจักร
สมาคมฟุตบอลโปแลนด์
สมาคมฟุตบอลโปแลนด์ (Polski Związek Piłki Nożnej หรือ PZPN; Polish Football Association, ) เป็นหน่วยงานที่กำกับดูแลฟุตบอลในประเทศโปแลนด์ มีสำนักงานใหญ่ตั้งอยู่ที่วอร์ซอ ก่อตั้งเมื่อปี พ.ศ. 2462 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติโปแลนด์
3 ทหารเสือ (นวนิยายไทย)
3 ทหารเสือสาว (นวนิยายไทย) เป็นนิยายโรแมนติก ประพันธ์โดย กิ่งฉัตร ประกอบไปด้วยนิยาย 3 เรื่อง คือ มายาตวัน, มนต์จันทรา และ ฟ้ากระจ่างดาว ซึ่งนิยายทั้งสามเรื่องนี้เป็นเซ็ทเดียวกัน แต่ตีพิมพ์คนละเวลา (มายาตวัน พ.ศ. 2536, มนต์จันทรา พ.ศ. 2541, ฟ้ากระจ่างดาว พ.ศ. 2547) เป็นเรื่องราวความรักของ 3 นักข่าวสาวประจำหนังสือพิมพ์สยามสาร ซึ่งทั้ง 3 เรื่องนั้นเคยสร้างเป็นละครมาแล้ว แต่นำมาสร้างทีละเรื่องเท่านั้น
รายชื่อผู้เข้าแข่งขันเทนนิสออสเตรเลียนโอเพนรอบชิงชนะเลิศ
ต่อไปนี้เป็นรายชื่อนักเทนนิสที่เข้าแข่งขันรอบชิงชนะเลิศเทนนิสออสเตรเลียนโอเพน ในยุคโอเพน (ไม่จำกัดว่าเป็นนักกีฬาสมัครเล่น หรือนักกีฬาอาชีพ) นับตั้งแต่ พ.ศ. 2512 จนถึงปัจจุบัน
พ.ศ. 518
พุทธศักราช 518 ใกล้เคียงกับ 26 ปีก่อนคริสตกาล
พ.ศ. 519
พุทธศักราช 519 ใกล้เคียงกับ 25 ปีก่อนคริสตกาล
พระเจ้าเอ็ดมันด์ที่ 2 แห่งอังกฤษ
พระเจ้าเอ็ดมันด์ที่ 2 แห่งอังกฤษ หรือ พระเจ้าเอ็ดมันด์ผู้ทนทาน (Ēadmund Isernside, Edmundus) (ราว ค.ศ. 990 - 30 พฤศจิกายน ค.ศ. 1016) เป็นพระเจ้าแผ่นดินแห่งราชอาณาจักรอังกฤษ
พระเจ้าเอ็ดมันด์ที่ 2 แห่งอังกฤษ เสด็จพระราชสมภพเมื่อราวค.ศ. 990 ที่เวสเซกซ์ ประเทศอังกฤษ เป็นพระราชโอรสของพระเจ้าแอเธลเรดที่ 2 แห่งอังกฤษ และเอลฟ์จิฟูแห่งยอร์ก พระเจ้าเอ็ดมันด์ทรงได้รับพระสมญานามว่า "ผู้ทนทาน" (Ironside) จากการที่สามารถต้านท้านการรุกรานของเจ้าชายคนุตแห่งเดนมาร์กได้อยู่ชั่วระยะเวลาหนึ่ง ทรงอภิเษกสมรสกับเอลด์จิธแห่งอีสต์แองเกลีย และทรงครองราชย์ระหว่างวันที่ 23 เมษายน ค.ศ. 1016 จวบจนเสด็จสวรรคตเมื่อวันที่ 30 พฤศจิกายน ที่กลาสตันบรี ในปีเดียวกันนั้นเอง พระศพถูกฝังอยู่ที่กลาสตันบรีแอบบีย์ ซึ่งถูกทำลายในช่วงการยุบอาราม
พระราชวงศ์
พระเจ้าเอ็ดมันด์ที่ 2 เป็นพระราชโอรสพระองค์ที่สองของพระเจ้าแอเธลเรดที่ 2 หรือ "พระเจ้าแอเธลเรดผู้ไม่พร้อม" (Ethelred the Unready) และเอลฟ์จิฟูแห่งยอร์ก พระมเหสีพระองค์แรก มีพระเชษฐาพระองค์หนึ่ง คือ แอเทลสแตน และพระราชอนุชาอีกสองพระองค์ คือ เอเดรด และ เอ็กเบิร์ต พระราชมารดาของพระองค์เสด็จสวรรคตในปี ค.ศ. 996 พระราชบิดาจึงทรงอภิเษกสมรสใหม่กับเอ็มมาแห่งนอร์มังดี
เจ้าชายเอเธลสตานสิ้นพระชนม์ในปี ค.ศ. 1014 พระองค์จึงกลายเป็นองค์รัชทายาท ความขัดแย้งระหว่างเอ็ดมันด์กับพระราชบิดาก็เริ่มเกิดขึ้น ในปี ค.ศ. 1015 พระเจ้าเอเธลเรดทรงสังหารซิกเฟิร์ธ (Sigeferth) และ มอร์คาร์ (Morcar) พันธมิตรสองคนของเอ็ดมันด์ เอ็ดมันด์จึงไปเอาตัวอีดิธแห่งอีสแองเกลียภรรยาหม้ายของซิกเฟิร์ธออกจากสำนักชีที่ถูกกักขังอยู่มาเสกสมรสด้วยเพื่อเป็นการประท้วงพระราชบิดา ระหว่างนี้ เจ้าชายคนุตแห่งเดนมาร์กก็ทรงเข้ารุกรานอังกฤษ ในปี ค.ศ. 1016 พระองค์ทรงร่วมกับ อูห์เรดผู้เก่งกล้า เอิร์ลแห่งนอร์ทธัมเบรีย (Uhtred the Bold, Earl of Northumbria) ก็ร่วมกันก่อกบฎ แต่อูห์เรดก็แปรพักตร์ไปเข้ากับเจ้าชายคนุต เอ็ดมันด์จึงคืนดีกับพระราชบิดา
สงคราม
ในปี ค.ศ. 1016 พระเจ้าเอเธลเรดที่ 2 ก็ประชวรและในที่สุดก็เสด็จสวรรคตเมื่อวันที่ 23 เมษายน เจ้าชายเอ็ดมันด์ขึ้นครองราชย์เป็นพระเจ้าเอ็ดมันด์ที่ 2 แห่งอังกฤษ และทรงพยายามต่อต้านการรุกรานของพระเจ้าคนุต เมื่อทหารเดนมาร์กล้อม กรุงลอนดอน เอ็ดมันด์ก็เสด็จไปรวมกำลังที่เวสเซกซ์ เมื่อทหารเดนมาร์กติดตามมาก็ทรงต่อสู้อย่างกล้าหาญ และทรงได้รับชัยชนะหลายครั้งต่อกองกำลังจ้าชายคนุต แต่ในวันที่ 18 ตุลาคม จ้าชายคนุตก็เอาชนะกองทัพของพระองค์ได้ในในยุทธการแอชชิงดัน (Battle of Ashingdon) ในเอสเซกซ์ หลังจากนั้นทั้งสองพระองค์ก็ทรงเจรจาสงบศึกซึ่งทำให้พระองค์จำต้องแบ่งอาณาจักรให้แก่จ้าชายคนุต โดยเจ้าชายคนุตทรงได้ดินแดนทั้งหมด ส่วนพระองค์จะยังทรงปกครองเวสเซกซ์ นอกจากนั้นก็ยังทรงตกลงกันว่าถ้าฝ่ายใดฝ่ายหนึ่งสวรรคตไปเสียก่อนดินแดนของผู้นั้นก็จะตกไปเป็นของผู้ที่ยังมีชีวิตอยู่
รัชทายาท
พระเจ้าเอ็ดมันด์มีพระราชโอรสสองพระองค์ คือ เอ็ดเวิร์ดผู้ลี้ภัย และ เอ็ดมันด์ เอเธลลิง พระเจ้าคนุตส่งทั้งสองพระองค์ไปสวีเดนโดยตั้งพระทัยว่าเอาไปปลงพระชนม์แต่ในที่สุดเจ้าชายทั้งสองถูกส่งต่อไปที่จักรวรรดิเคียฟรุสและในที่สุดก็ทรงหนีไปลี้ภัยที่ฮังการี
บทละครของวิลเลียม เชกสเปียร์
“เอ็ดมันด์ ไอรอนไซด์” เป็นบทละครที่กล่าวกันว่าอาจจะเขียนโดยวิลเลียม เชกสเปียร์ ซึ่งสันนิษฐานจากลักษณะการเขียน แต่ก็ไม่เป็นที่ยอมรับกันโดยทั่วไป
ดูเพิ่ม
988 1016
ชันโรง
ชันโรง เป็นแมลงชนิดหนึ่ง พฤติกรรมคล้ายผึ้งมิ้ม ไม่มีเหล็กไน ชอบตอมเกสรดอกไม้ ทางเหนือเรียกว่า ขี้ย้า ชอบทำรังอยู่ใต้ดิน รังของชันโรง มีลักษณะเหมือนขี้ผึ้ง เหนียวเป็นมัน คนสมัยก่อนเชื่อว่าเป็นของหายากและศักดิ์สิทธิ์ บรรดาเกจิอาจารย์มักจะนำมาสร้างวัตถุมงคลต่าง ๆ เช่น หลวงปู่บุญ วัดกลางบางแก้ว นครชัยศรี สร้างเบี้ยแก้ แล้วอุดด้วยชันโรง เป็นต้น ทางเหนือ ใช้ยาเรือ หรือ ทำภาชนะ ที่สานด้วยไม้ไผ่ แล้วยาด้วยชันโรง ใช้ตักน้ำจากบ่อน้ำ เป็นต้น
อาร์เธอร์ เวลสลีย์ เอิร์ลแห่งมอนิงตัน
อาร์เธอร์ เวลสลีย์ เอิร์ลแห่งมอนิงตัน (Arthur Wellesley, Earl of Mornington)
ประวัติ
อาร์เธอร์ เวลสลีย์ เอิร์ลแห่งมอนิงตัน เกิดเมื่อวันที่ 31 มกราคม ค.ศ. 1978 เป็นพระโอรสคนใหญ่ใน เจ้าหญิงอันโทเนีย ดัชเชสแห่งเวลลิงตัน และ ชาลส์ เวลสลีย์ ดยุกที่ 9 แห่งเวลลิงตัน โดยตำแหน่งปัจจุบันของเขาคือ มาควิสแห่งโดรู แต่เขาต้องการจะใช้ตำแหน่งเอิร์ลแห่งมอนิงตันต่อไป อาร์เธอร์จบการศึกษาที่วิทยาลัยอีตันและเขายังเป็นหุ้นส่วนใหญ่ของธนาคารของบิดา
อาร์เธอร์เป็นพระนัดดาใน เจ้าชายเฟรเดอริกแห่งปรัสเซีย และเป็นพระปนัดดาใน เจ้าชายวิลเฮล์ม มกุฎราชกุมารแห่งปรัสเซีย ผ่านทางสายพระมารดา และยังสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จึงทำให้เขามีสิทธิในการสืบราชบัลลังก์อังกฤษ
สมรส
อาร์เธอร์ สมรสกับ เจมมา คิดด์ ซึ่งเป็นช่างแต่งหน้าและนักแฟร์ชันแนวหน้าของวงการ ทั้งนี้เจมมาสืบเชื้อสายจากนลอร์ดเบร์เวอร์บอร์ค ขุนนางมหาอำนาจแห่งอังกฤษสมัย พระเจ้าเจมส์ที่ 2 แห่งอังกฤษ โดยเขามีบุตร-ธิดาดังนี้
อาร์เธอร์เป็นผู้สืบทอดตำแหน่ง ดยุกแห่งเวลลิงตัน ดยุกแห่งครูแดด โรเดียร์โก เจ้าชายแห่งวอเทอร์ลู ดยุกแห่งวิกตอเรีย
สมาคมฟุตบอลสโลวาเกีย
สมาคมฟุตบอลสโลวาเกีย (Slovenský futbalový zväz, Slovak Football Association, หรือ SFZ) เป็นหน่วยงานที่กำกับดูแลฟุตบอลในประเทศสโลวาเกีย มีสำนักงานใหญ่ตั้งอยู่ที่บราติสลาวา ก่อตั้งเมื่อปี พ.ศ. 2481 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติสโลวาเกีย
โฆเซ อาร์ไนซ์
เรอัลบายาโดลิด
อาร์ไนซ์เกิดที่ตาลาเบราเดลาเรย์นา แคว้นกัสติยา-ลามันชา เขาเริ่มลงเล่นให้กับอูเด ตาลาเบรา ในปี ค.ศ. 2013 เมื่ออายุ 18 ปี ต่อมาวันที่ 6 พฤษภาคม ค.ศ. 2013 เขาย้ายไปสโมสรเรอัลบายาโดลิด
วันที่ 7 พฤศจิกายน ค.ศ. 2015 เขาลงเล่นให้กับทีมชุดใหญ่ครั้งแรกในฐานะตัวสำรอง โดยลงมาเล่นแทนเปดรู ตีบา ในนัดที่เรอัลบายาโดลิดเปิดบ้านเสมอเลกาเนส 1–1 ในการแข่งขันเซกุนดาดิบิซิออน ต่อมาวันที่ 8 มิถุนายน ค.ศ. 2016 เขาต่อสัญญาฉบับใหม่กับสโมสรไปจนถึง ค.ศ. 2019 หลังจากที่ยิงได้ 11 ประตูในฤดูกาลก่อนหน้า
เขายิงประตูแรกเมื่อวันที่ 21 สิงหาคม ค.ศ. 2016 ในนัดที่เรอัลบายาโดลิดเปิดบ้านชนะเรอัลโอบิเอโด ต่อมาวันที่ 8 ตุลาคม เขายิงประตูในนัดที่เปิดบ้านชนะอัลกอร์กอน 2–0 จบฤดูกาล 2016–17 เขายิงได้ 12 ประตู
บาร์เซโลนา
เมื่อวันที่ 25 สิงหาคม ค.ศ. 2017 บาร์เซโลนาได้คว้าตัวอาร์ไนซ์มาร่วมสโมสร เขาเซ็นสัญญา 3 ปี และยังได้สิทธิ์ลงเล่นให้กับทีมเบในลีกรอง
เขาลงเล่นให้กับทีมชุดใหญ่นัดแรกเมื่อวันที่ 24 ตุลาคม ค.ศ. 2017 ในนัดที่บุกชนะเรอัลมูร์เซีย 3–0 ในการแข่งขันโกปาเดลเรย์ ต่อมาวันที่ 3 มกราคม เขายิงประตูในนัดที่บาร์เซโลนาบุกเสมอเซลตาบีโก 1–1 ในโกปาเดลเรย์ สรุปในรายการแข่งขันฟุตบอลถ้วย เขายิงได้ 3 ประตู
ส่วนในลาลิกา เขาลงเล่นนัดแรกเมื่อวันที่ 7 มกราคม ค.ศ. 2018 โดยเป็นตัวสำรองลงมาแทนแซร์ฌี รูแบร์ตู ในนัดที่บาร์เซโลนาเปิดบ้านเอาชนะเลบันเต 3–0
การทวนสอบซอฟต์แวร์
การทวนสอบซอฟต์แวร์ (software verification) คือ กระบวนการประเมิณค่าของระบบ หรือ ส่วนประกอบ เพื่อกำหนดว่า ซอฟต์แวร์หรือ ส่วนประกอบ ที่จะออกมานั้นเป็นไปตามความต้องการ ซึ่งจะทำในช่วงก่อนการเริ่มทำการ development software โดย Verification activities นี้จะประกอบด้วยการ Testing และ Reviews
เคฟทาวน์
โรบิน เดเนียล สกินเนอร์ (Robin Daniel Skinner ; เกิดเมื่อวันที่ 15 ธันวาคม 2541) หรือที่รู้จักในชื่อ เคฟทาวน์ (Cavetown) เป็นนักร้อง นักแต่งเพลงและ ยูทูเบอร์ จากเคมบริดจ์ สไตล์ดนตรีของเขาผสมผสานองค์ประกอบของ ร็อคอินดี้ และ โล-ฟาย พร้อมกับเพลงบัลลาดที่เล่นด้วยอูคูเลเล่ ในเดือนพฤศจิกายน 2562 เขามียอดฟังเพลงมากกว่า 2.7 ล้านครั้งบนสปอทิฟาย ช่อง YouTube ของเขาเริ่มสร้างขึ้นเมื่อเดือนพฤศจิกายน 2555 มีผู้ติดตามมากกว่า 1 ล้านคนและยอดวิว 95 ล้านครั้ง สกินเนอร์เปิดตัวอัลบั้มที่สามของเขาในชื่อ Lemon Boy เดือนมกราคม 2561
ซิงเกิ้ล
ในฐานะศิลปินที่ร่วมแสดง
วาฬฟิน
วาฬฟิน (fin whale, finback whale, common rorqual; ) เป็นวาฬขนาดใหญ่ชนิดหนึ่งในวงศ์วาฬอกร่อง (Balaenopteridae)
วาฬฟินจัดเป็นวาฬขนาดใหญ่เป็นอันดับ 2 รองมาจากวาฬสีน้ำเงิน (B. musculus) ที่อยู่ในสกุลและวงศ์เดียวกัน มีขนาดโตเต็มที่ยาวถึง 27 เมตร น้ำหนักมากกว่า 75 ตัน ขนาดลูกแรกเกิดยาว 6-6.5 เมตร มีลักษณะเด่น คือ สีด้านหลังสีดำ ด้านท้องสีขาวตัดกันชัดเจน มีซี่กรองอาหารจำนวน 240-480 แผง บนขากรรไกรบนแต่ละข้าง ร่องใต้คางมีจำนวน 50-100 ร่อง
วาฬฟินพบได้ในทะเลเปิดและมหาสมุทรเขตร้อนและเขตอบอุ่นทั่วโลก สำหรับในประเทศไทย จัดเป็นสัตว์ป่าคุ้มครอง และมีหลักฐานที่พบเพียงตัวอย่างเดียว เป็นซากโครงกระดูกขุดพบเมื่อวันที่ 11 สิงหาคม พ.ศ. 2538 ที่หมู่บ้านวิจิตราธานี กิโลเมตรที่ 36 จังหวัดฉะเชิงเทรา เป็นซากโครงกระดูกที่มีขนาดตัวยาวประมาณ 22 เมตร ถูกฝังอยู่ในโคลนนานมากจนบางส่วนเป็นฟอสซิลแล้ว ประมาณจากช่วงอายุที่สามารถเกิดเป็นฟอสซิลได้อยู่ในราวเกือบ 1,000 ปี ส่วนหัวยาว 5 เมตร ซากถูกฝังอยู่ในพื้นที่ของโครงการวิจิตราธานี ซึ่งอยู่ห่างจากปากแม่น้ำไม่น้อยกว่า 3 กิโลเมตร ในสภาพที่ค่อนข้างสมบูรณ์ จึงเชื่อแน่ว่าบริเวณนี้เคยเป็นแนวฝั่งทะเลมาก่อน และจะนำโครงกระดูกไปหาอายุโดยวิธีวิเคราะห์สารคาร์บอน 14 ต่อไป ปัจจุบันซากถูกเก็บรักษาไว้ที่โครงการวิจิตราธานี
และพบอีกครั้งเป็นกรณีที่ยังมีชีวิต เมื่อวันที่ 29 มกราคม พ.ศ. 2556 ที่เกาะลิบง อำเภอกันตัง จังหวัดตรัง วาฬฟินความยาว 10 เมตร ว่ายเข้ามาเกยตื้นบริเวณหน้าเขาบาตูปูเต๊ะ ในระดับน้ำที่มีความลึกเพียง 1 เมตรเท่านั้น ทำให้ต้องดิ้นรนนานกว่า 3 ชั่วโมง จนกระทั่งน้ำขึ้นในเวลาเที่ยงวันเดียวกัน จึงเป็นอิสระว่ายลงทะเลไปได้
กลูตาไธโอน
กลูตาไธโอน (glutathione, GSH) เป็นสารต้านอนุมูลอิสระที่สำคัญในพืช สัตว์ เห็ดราและแบคทีเรียและอาร์เคียบางชนิด ทำหน้าที่ป้องกันองค์ประกอบสำคัญของเซลล์ที่เกิดจากออกซิเจนที่ไวต่อปฏิกิริยา (reactive oxygen species) เช่น อนุมูลอิสระหรือเปอร์ออกไซด์ กลูตาไธโอนประกอบด้วยเพปไทด์สามโมเลกุล (tripeptide) คือ ซีสเตอีน กรดกลูตามิก และไกลซีน มีพันธะเพปไทด์แกมมาระหว่างหมู่คาร์บอกซิลของหมู่ข้างกลูตาเมตและหมู่เอมีนของซิสทีน และพันธะเพปไทด์ธรรมดาระหว่างซีสทีนกับไกลซีน
พ.ศ. 520
พุทธศักราช 520 ใกล้เคียงกับ 24 ปีก่อนคริสตกาล
กลูตาไธโอน
หมู่ไธออลเป็นตัวรีดิวซ์ ซึ่งมีอยู่ที่ความเข้มข้นประมาณ 5 มิลลิโมลาร์ในเซลล์สัตว์ กลูตาไธโอนรีดิวซ์พันธะไดซัลไฟด์ที่เกิดขึ้นในโปรตีนไซโทพลาสซึมไปยังซีลเตอีนโดยทำหน้าที่เป็นตัวให้อิเล็กตรอน ในกระบวนการนี้ กลูตาไธโอนจะถูกเปลี่ยนเป็นรูปออกซิไดซ์ กลูตาไธโอนไดซัลไฟด์ (GSSG) หรืออีกชื่อหนึ่งว่า แอล-(–)-กลูตาไธโอน
เมื่อถูกออกซิไดซ์แล้ว กลูตาไธโอนสามารถถูกรีดิวซ์กลับได้โดยกลูตาไธออนรีดักเทส (glutathione reductase) โดยอาศัย NADPH เป็นตัวให้อิเล็กตรอน อัตรากลูตาไธโอนรูปรีดิวซ์ต่อกลูตาไธโอนรูปออกซิไดซ์มักใช้เป็นการวัดความเป็นพิษของเซลล์
นอกจากนี้ กลูตาไธโอนช่วยให้ตับขจัดสารพิษออกจากร่างกาย และยังนำมารักษาโรคมะเร็ง โรคหัวใจ ข้ออักเสบ โรคพาร์กินสัน โรคตับ โรคไต โรคเอดส์ ภาวะเป็นหมันในเพศชาย และภาวะหูตึงจากเสียงดัง ผลข้างเคียงยับยั้งการสังเคราะห์เมลานิน
วัดไทร (จังหวัดนครปฐม)
วัดไทรตั้งเมื่อ พ.ศ. 2382 ต่อมาใน พ.ศ. 2485 สมเด็จพระมหาสมณเจ้า กรมพระยาวชิรญาณวโรรส เสด็จมาเยี่ยมที่วัดนี้และรับสั่งว่า อุโบสถของวัดไทรแปลกไปจากวัดอื่น อุโบสถหลังเก่าสร้างในสมัยพระบาทสมเด็จพระจุลจอมเกล้าเจ้าอยู่หัว โดยใช้ศิลปกรรมแบบจีนด้วยการนำเครื่องถ้วยชามลายครามและเบญจรงค์มาฝังประดับไว้ ได้บูรณะซ่อมแซมหลายครั้ง และบริเวณหน้าอุโบสถมีกลองซึ่งนำมาจากจังหวัดสกลนครตั้งอยู่ พบร่องรอยว่าอุโบสถหลังนี้น่าจะสร้างซ้อนทับบนซากฐานอาคารเดิม โดยปรากฏแนวอิฐเรียงเป็นพื้นอย่างชัดเจน รอบอุโบสถมีซุ้มเสมา ใบเสมาทำด้วยหินทรายสีแดงสลักลาย ส่วนมากชำรุดและลบเลือน
เจดีย์ทรงปรางค์ เชื่อกันว่าเป็นแบบองค์พระปฐมเจดีย์เดิมที่อยู่ภายใน ก่อนที่จะถูกสร้างครอบดังปัจจุบัน ศาลาท่าน้ำทรงไทย 2 หลัง ระบุว่าสร้างเมื่อ พ.ศ. 2474 และซ่อมเมื่อ พ.ศ. 2514 ปัจจุบันอยู่ในสภาพทรุดโทรม
พ.ศ. 521
พุทธศักราช 521 ใกล้เคียงกับ 23 ปีก่อนคริสตกาล
อี ซ็อง-จง
อี ซ็อง-จง (อังกูล: 이성종; hanja: 李成種 Lee Sung-jong; เกิด 3 กันยายน พ.ศ. 2536) หรือที่เรียกกันทั่วไปว่า ซ็องจง เป็นนักร้องชาวเกาหลีใต้ เขาเป็นนักร้องของวงบอยแบนด์เกาหลีใต้วงอินฟินิต ภายใต้สังกัด อูลิมเอนเตอร์เทนเมนต์ เขายังเป็นนักร้องนำของ อินฟินิตเอชด้วย
โรโรโนอา โซโร
โรโรโนอา โซโร (ロロノア・ゾロ (Roronoa Zoro), ในฉบับรวมเล่มแปลไทย ของ สยามอินเตอร์คอมิคเขียนชื่อว่า โรโรโนอา โซโร) มีอีกชื่อว่า "นักล่าโจรสลัด" โซโร (海賊狩りのゾロ (Kaizoku-Gari no Zoro)) เป็นตัวละครการ์ตูนจากเรื่องวันพีซ รองกัปตันโจรสลัดหมวกฟาง
ประวัติ
โซโร(เป็นลูกของโรโรโนอา อาราชิ(พ่อ), เทระ(แม่) / หลานของโรโรโนอา บินโซโร(ปู่), ชิโมสึกิ ฟุริโกะ(ย่า), ชิโมสึกิ อุชิมารุ(น้องย่า) / บรรพบุรุษรุ่นหลังของชิโมสึกิ ริวมะ) เป็นเด็กที่เรียนอยู่ในโรงเรียนสอนวิชาดาบโซโรเป็นคนที่เรียนวิชา2ดาบเก่งมากแต่ก้ยังไม่สามารถเทียบเท่าคุอินะลูกสาวเจ้าของโรงฝึกโซโรแพ้คุอินะมากว่า2000ครั้งโซโรจึงบอกให้คุอินะสัญญาว่าไม่คุอินะก็โซโรที่จะเป็นนักดาบอันดับ1ของโลกแต่พอมาอีกวันนึงโซโรก็ได้ทราบข่าวร้ายว่าคุอินะเสียชีวิตเพราะเกิดอุบัติเหตุจากการตกบันไดบ้านจนเสียชีวิตโซโรจึงขอรับดาบของคุอินะและสัญญาว่าจะเป็นนักดาบอันดับ1ของโลกแล้วโซโรก็เริ่มออกทะเลไล่ล่าค่าหัวโจรสลัดจนได้ชื่อว่า นักล่าโจรสลัด โซโรได้บุกไปช่วย เด็กสาวคนหนึ่งจากสุนัขจิ้งจอกของเฮลเมปโป ลูกชายของมอร์แกนมือขวาน ซึ่งเป็นทหารชั้นปกครองของเกาะขณะนั้น มอร์แกนให้ข้อเสนอว่าโซโรจะถูกมัดกับไม้กางเขนเป็นเวลา1เดือน ถ้าโซโรทนได้เขาจะปล่อยตัวโซโรไปแต่ผ่านไป 9 วันลูฟี่หมวกฟางได้มาถึงเมืองและพบกับโซโรลูฟี่จึงชวนโซโรเข้ามาเป็นพรรคพวก แต่โซโรปฏิเสธเพราะเขายังต้องการทำความฝันให้เป็นจริงและยังไม่คิดจะเป็นโจรสลัดเลยสักนิด เมื่อลูฟี่รู้ว่าจะมีการประหารโซโรอีก3วัน ลูฟี่จึงต่อยเฮลเมฟโปไป ลูฟี่จึงช่วยโซโรแล้วร่วมกันต่อสู้จนเอาชนะมาได้โซโรจึงตอบตกลงที่จะมาเป็นพรรคพวกของลูฟี่พอแล่นเรือมาถึงเรือที่ซันจิและเซฟขาแดงอยู่โซโรก็เห็นมิฮอว์คชายตาเหยี่ยว1ใน7เทพโจรสลัดโซโรจึงเข้าท้าดวลกับมิฮอว์คสักครั้งแต่เพราะมิฮอว์คมีความสามารถมากกว่าจึงใช้แค่มีดสั้นแต่ก็แพ้มิฮอว์คอยู่ดี โซโรจึงขอให้ช่วยดวลกันครั้งสุดท้ายมิฮอว์คจึงใช้ดาบดำของเค้าโจมตีโซโรจนบาดเจ็บสาหัส ก่อนไปมิฮอว์คบอกว่าจงก้าวข้ามมิฮอว์คคนนี้ไปให้ได้โซโรจึงตอบไปว่าต่อจากนี้ชั้นจะไม่แพ้การต่อสู้ให้ใครอีก จากนั้นก็มีได้ลูกเรือเพิ่มขึ้นและได้ออกผจญภัยหลายต่อหลายครั้งโดยมีดาบ 3 เล่มเป็นอาวุธประจำตัว ระหว่างเนื้อเรื่องของเกาะซาบอนดี้ ลูฟี่ไปต่อย1ในเผ่ามังกรฟ้า จึงทำให้ต้องเรียกพลเอกและทหารเรืออีกมากมายจนทำให้คุมะใช้พลังผลปีศาจพัดพาโซโรไปที่เกาะที่มิฮอว์คอาศัยอยู่ โดยโซโรยอมเสียศักดิ์ศรีทั้งหมดเพื่อก้มหัวขอให้มิฮอว์คสอนวิชาดาบให้ มิฮอว์คเห็นความมุ่งมั่นของโซโรจึงทำให้มิฮอว์คยิ้มและยอมรับโซโรมาฝึกซ้อมวิชาดาบแล้วไทม์สคิป2ปีหลังจากการฝึกฝนของโซโร มีความใฝ่ฝันเป็นนักดาบที่เก่งที่สุดในโลก ตามที่ให้สัญญาไว้กับ คุอินะ เพื่อนสมัยเด็กที่เสียไป หลังจากนั้นถูกมอร์แกนมือขวานจับตัวไปและเจอกับลูฟี่ ลูฟี่เข้ามาช่วยโซโรไว้ และโซโรยังร่วมเดินทางไปกับลูฟี่ด้วย และโซโรเองมีค่าหัว 60 ล้านเบรี หลังจากที่จัดการดาซบอเนส หรือมิสเตอร์วัน แล้วเพิ่มขึ้นเป็น 120 ล้านเบรี หลังจากจัดการคาคุซึ่งเป็นหนึ่งใน CP9
ดาบประจำตัวที่โซโรพกไว้เสมอตั้งแต่แรกคือ ดาบสีขาว วาโดอิจิ มอนจิ (เป็นดาบที่จะคาบไว้ที่ปากเวลาใช้ท่าสามดาบ) ซึ่งเป็นดาบที่รับช่วงมาจากเพื่อนสมัยเด็กและสาบานว่าจะเป็นนักดาบที่เก่งที่สุดในโลก ดาบอื่นที่ใช้ในปัจจุบันอีกสองเล่มคือดาบสีแดง ซังได คิเทซึ เป็นดาบอาถรรพ์ที่ได้มาจากโล้กทาวน์ และ ดาบดำ ชูซุย ซึ่งได้มาจากการสู้กับซามุไรเจเนรัลซอมบี้ ริวมะ (ว่ากันว่าเป็นตัวเอกจากนิยายของ อ.โอดะ แต่เขากลับป่วยจนเสียชีวิต จึงได้เป็นแขกรับเชิญในร่างซอมบี้) ที่ธริลเลอร์บาร์ค จึงทำให้บรู๊ค (สมาชิกเรือเธาซันด์ ซันนี่คนล่าสุด) ได้เงาของเขากลับคืนมา
โซโรนั้นเคยพบกับเรือตรีหญิงแห่งกองทัพเรือ ทาชิงิ ซึ่งมีหน้าตาคล้ายกับคุอินะมาก แต่ในตอนนั้นพวกเขาไม่ระแวงเลยว่าอีกฝ่ายคือกองทัพเรือและโจรสลัด จนกระทั่งมารู้เอาในภายหลัง อย่างไรก็ตาม โซโรไม่กล้าประชันดาบกับเธอ และมักหลีกเลี่ยงอยู่เสมอเพราะไม่อาจลืมภาพคุอินะไปได้
เป้าหมายที่สำคัญที่สุดของโซโรคือนักดาบอันดับหนึ่งของโลก จูลาคีล มิฮอว์ค เจ้าของฉายาตาเหยี่ยว โซโรเคยประชันกับมิฮอว์คมาครั้งหนึ่งเมื่อครั้งที่ลูฟี่กับเขาไปที่ร้านอาหารกลางทะเลที่ซันจิอยู่และพ่ายแพ้ หลังจากนั้นเป็นเวลานานที่เกาะชาบอนดี้ โซโรที่สะสมความเหนื่อยล้าไว้มากต้องเข้าสู้กับบาโธโลมิวคุมะและเกือบถูกฆ่าโดยคิซารุ แต่ถูกช่วยชีวิตไว้จากราชันย์นรกเรลี่ จากนั้นจึงถูกหนึ่งในเจ็ดเทพโจรสลัด บาโธโลมิวคุมะปัดกระเด็นไปที่ซากราชอาณาจักรเก่า ที่นั่นเขาได้พบกับมิฮอว์คอีกครั้ง ในเวลานั้นข่าวที่ลูฟี่สูญเสียเอสไปได้มาถึง โซโรจึงดึงดันจะออกจากเกาะไปพบลูฟี่ แต่เมื่อได้รับรหัสที่ลูฟี่ส่งมา จึงเปลี่ยนใจและกลับไปก้มหัวขอให้มิฮอว์คเป็นคนสอนวิชาดาบแก่ตนเอง มิฮอว์คเข้าใจนิสัยโซโรเป็นอย่างดี จึงรับปากสอนหลังจากแผลของโซโรหายดี
บุคลิกและนิสัย
โซโลเป็นคนจริงจัง ขี้เซา หลับง่าย ชอบดื่มเหล้า หลงทางบ่อย ไม่เชื่อในพระเจ้า และพูดตรงไปตรงมา ถึงจะอยู่กลุ่มเดียวกับซันจิ แต่เขาก็ไม่ชอบซันจิสักเท่าไร (จริง ๆ นั่นหมายความว่าชอบ แค่ชอบกัดกัน) จึงมักชอบหาเรื่องกับซันจิจนทั้งคู่ต้องทะเลาะกันเป็นประจำ จนซันจิให้ฉายาส่วนตัวแก่เขาว่า "เจ้าหัวเขียวสาหร่าย"/"เจ้าหัวมอส" ส่วนซันจิก็ได้ฉายาจากโซโรว่า "เจ้าคิ้วม้วน"/"เจ้ากุ๊กห่วย" เช่นกัน แต่ถึงภายนอกจะไม่แสดงออกเท่าไร โซโรก็เป็นคนที่รักเพื่อนฝูงอย่างมาก เมื่อถึงเวลาต่อสู้จะจริงจังเสมอ แล้วยังชอบกินปลา และตกปลาอีกด้วย โดยปลาที่ตกได้บ้างเป็นปลาธรรมดาไม่ก็จ้าวทะเล โดยโซโรมีส่วนคล้ายซันจิตรงที่ไม่ฟันผู้หญิง แต่จะโจมตีให้สลบไป หรือผู้หญิงที่มีพลังพิเศษสายโลเกียจะโจมตีโดยไม่ใช้ฮาคิแต่จะใช้จิตสังหารขู่ขวัญ
ดาบของโซโร
โซโรเป็นผู้เชี่ยวชาญสูงสุดในการต่อสู้โดยใช้ดาบเป็นอาวุธ เขาสามารถสู้ด้วยดาบ 1 ถึง 3 เล่มพร้อมกันได้ แต่จะสู้ได้ดีที่สุดหากใช้ดาบทั้ง 3 เล่มพร้อมกัน สำหรับดาบของโซโร มีดังนี้
พระเจ้าแอเธลเรดที่ 2 แห่งอังกฤษ
พระเจ้าแอเธลเรดที่ 2 เสด็จพระราชสมภพเมื่อราว ค.ศ. 968 เป็นพระราชโอรสในพระเจ้าเอ็ดการ์ผู้รักสงบ และพระนางเอลฟรีดา ทรงอภิเษกสมรสครั้งแรกกับเอลฟ์จิฟูแห่งยอร์กและต่อมาเอ็มมาแห่งนอร์มังดี ทรงราชย์ระหว่างวันที่ 18 มีนาคม ค.ศ. 978 จนถูกขับลงจากราชบัลลังก์ในปี ค.ศ. 1013 แต่ทรงชิงราชบัลลังก์กลับมาได้ในปีต่อมา และครองราชย์จวบจนเสด็จสวรรคตในวันที่ 23 มิถุนายน ค.ศ. 1016 เหตุการณ์สำคัญในรัชสมัยของพระองค์คือการต่อสู้กับชาวไวกิงที่มารุกรานอังกฤษ
ดูเพิ่ม
968 1016
พ.ศ. 522
พุทธศักราช 522 ใกล้เคียงกับ 22 ปีก่อนคริสตกาล
สมาคมฟุตบอลสวีเดน
สมาคมฟุตบอลสวีเดน (Svenska Fotbollförbundet, Swedish Football Association, หรือ SvFF) เป็นหน่วยงานที่กำกับดูแลฟุตบอลในประเทศสวีเดน มีสำนักงานใหญ่ตั้งอยู่ที่ซอลนา ก่อตั้งเมื่อปี พ.ศ. 2447 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติสวีเดน
พ.ศ. 523
พุทธศักราช 523 ใกล้เคียงกับ 21 ปีก่อนคริสตกาล
พระเจ้าราดามาที่ 1
สมเด็จพระเจ้าราดามาที่ 1 แห่งมาดากัสการ์ หรือ พระเจ้าราดามามหาราช (พ.ศ. 2336 - พ.ศ. 2371) ทรงเป็นพระมหากษัตริย์พระองค์แรกแห่งผืนแผ่นดินใหญ่มาดากัสการ์ตั้งแต่พ.ศ. 2353 จนถึงพ.ศ. 2371 ทรงรวมดินแดนสองในสามของเกาะไว้ภายใต้พระราชอำนาจ พระองค์มีพระมเหสีที่ยิ่งใหญ่ถึง 12 พระองค์ หนึ่งในนั้นคือพระขนิษฐาบุญธรรมของพระองค์เอง ซึ่งก็คือ เจ้าหญิงรามาโว หรือ สมเด็จพระราชินีนาถรานาวาโลนาที่ 1 แห่งมาดากัสการ์ ผู้ซึ่งเป็นที่รู้จักจากการที่ทรงได้รับชัยชนะในความวุ่นวายแห่งการสืบราชบัลลังก์หลังจากการเสด็จสวรรคตอย่างกะทันหันของพระเจ้าราดามา
โอลีฟส์
โอลีฟส์ (Olives) กลุ่มศิลปินหญิงจากสังกัด จีเอ็มเอ็ม แกรมมี่ ซึ่งมีผลงานแรกก่อนจะเป็นวงก็คือ ร่วมร้องเพลง 'หอม' ของ ไอซ์ ศรัณยู ก่อนที่จะมีเพลงสร้างชื่ออย่าง 'ยังโสด'
ซูกห์บายาร์ เนเมกบาร์ยา
ซูกห์บายาร์ เนเมกบาร์ยา หรือ ซูครีย์ เนเมกบายาร์ (อังกฤษ: Sukhbayar Nemekbayar มองโกล : Сүхбаяр Нэмэгбаяр) นักมวยสากลชาวมองโกเลีย
โรงเรียนวัดมหรรณพาราม
ประวัติ
ในสมัยของพระบาทสมเด็จพระจุลจอมเกล้าเจ้าอยู่หัว ได้มีพระราชปรารภให้จัดตั้งโรงเรียนขึ้นหลายแห่ง แต่ส่วนใหญ่จะเป็นโรงเรียนสำหรับราชนิกูลหรือบุตรหลานของข้าราชการ พระองค์จึงได้โปรดฯ ให้พระเจ้าน้องยาเธอ พระองค์เจ้าดิศวรกุมาร ตั้งโรงเรียนหลวงขึ้น เพื่อให้บุตรหลานของเหล่าราษฎรได้เล่าเรียนขึ้นในปี พ.ศ. 2427 โรงเรียนหลวง สำหรับให้เหล่าราษฎรได้เล่าเรียนแห่งแรก จัดตั้งขึ้นในวัดมหรรณพาราม ตั้งอยู่ในวัด ก็เพราะอาศัยที่วัดหรือศาลาวัดทั้งนี้เพื่อเป็นการประหยัดงบประมาณแผ่นดิน ประเพณีของคนไทยก็ให้บุตรหลานเข้าเรียนหนังสือในวัดมาช้านานแล้ว
เมื่อจัดตั้งโรงเรียนสำหรับราษฎรแห่งแรก ปรากฏข่าวลือว่าทางการต้องการเด็กไปเป็นทหารทำให้เกิดความหวาดกลัวในหมู่ราษฎรจนไม่กล้าส่งบุตรหลานเข้าเรียนหนังสือในโรงเรียน ข่าวลือดังกล่าวทำให้พระบาทสมเด็จพระจุลจอมเกล้าเจ้าอยู่หัวต้องมีพระบรมราชโองการว่าไม่เป็นความจริง ซึ่งหากทางราชการต้องการทหารก็ไม่จำเป็นต้องจัดตั้งโรงเรียนขึ้นมาเพราะสามารถคัดเอาคนมาเป็นทหารได้อยู่แล้ว
โรงเรียนวัดมหรรณพ์สถานที่เรียนเดิมนั้นให้หอสวดมนต์ คณะ 1 ของวัดเป็นที่เรียน ต่อมาย้ายไปอาคารข้างหอระฆังด้านข้างของอุโบสถ อาคารนี้ได้ทรุดโทรมลง พระวิสุทธิโสภณ (โพธิ) เจ้าอาวาสในขณะนั้นได้ย้ายไปยังด้านหน้าพระวิหารทางทิศใต้ของศาลาการเปรียญเป็นอาคารแบบชั้นเดียวยกพื้นขึ้น หลังคามุงด้วยสังกะสี
วันที่ 27 พฤศจิกายน พ.ศ. 2480 จังหวัดพระนครได้โอนให้อยู่ในสังกัดเทศบาลนครบาล นครกรุงเทพ และได้ทำการเปลี่ยนชื่อเป็น  โรงเรียนเทศบาล 22 (วัดมหรรณพ์)
ปี พ.ศ. 2483 ทำการสร้างอาคารเรียนใหม่โดยรื้ออาคารเก่าออกและขยายเป็นโรงเรียนขนาดกลาง มีทั้งหมด 8 ห้องเรียน
ปี พ.ศ. 2507 ทางเทศบาลนครกรุงเทพให้รื้ออาคารเก่าและสร้างใหม่ ใช้มาจนปัจจุบัน
ปี พ.ศ. 2517 ขยายอาคาร 3  ชั้น  ไปทางด้านทิศตะวันออก ปี พ.ศ. 2526 ขยายอาคาร 3  ชั้น ไปทางด้านทิศตะวันตก เป็นแบบที่เห็นในปัจจุบัน
เบิร์ทเดย์ อีฟ
เบิร์ทเดย์ อีฟ เป็นซิงเกิลหมายเลข 02 หรือซิงเกิลที่ 20 ของคุมิ โคดะ เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์ วางจำหน่ายในวันที่ 14 ธันวาคม พ.ศ. 2548 เปิดตัวที่อันดับที่ 6 ของออริกอนชาร์ตด้วยยอดขาย 44,294 แผ่น โดยจำกัดจำนวนแค่ 5 หมื่นแผ่นเท่านั้น และเพลง Birthday Eve เป็นเพลงประกอบโฆษณาของ NTT DoCoMo Tokai อีกด้วย
ธีมของปกซิงเกิล Birthday Eve คือ การแต่งกายของประเทศสหรัฐอเมริกา
เคทลิน
เซเลสต์ เบอริล โบนน์ (Celeste Beryl Braun) เกิดวันที่ 7 ตุลาคม ค.ศ. 1986 เป็นนักมวยปล้ำอาชีพชาวอเมริกัน อดีตนักมวยปล้ำของดับเบิลยูดับเบิลยูอี(WWE) และอดีตนักมวยปล้ำของฟลอริดาแชมเปียนชิปเรสต์ลิง(FCW) ในชื่อว่า เคทลิน และเป็นผู้ชนะเอ็นเอ๊กซ์ที ซีซั่น3 และอดีตแชมป์ดีวาส์ 1 สมัย
อาชีพนักเพาะกาย
เซเลสต์เริ่มต้นอาชีพของตัวเองด้วยการเป็นนางแบบฟิตเนส และ เพาะกาย โดยเธอเริ่มเปิดตัวเมื่อปี 2006 ขณะอายุได้เพียง 19 ปี เธอชนะรางวัลใหญ่ครั้งแรกในปี 2007 โดยคว้ารางวัลจากการประกวด National Physique Committee, John Sherman Classic Bodybuilding Figure and Fitness Championship และก็ได้อันดับที่ห้าจากการประกวดเพาะกาย Arnold Classic NPC Figure  ในรุ่น Class D. เซเลสต์ยังผ่านเข้ารอบเป็นห้าคนสุดท้ายในการประกวดเพาะกายของ  Musclemania Superbody ที่จัดขึ้นในปี 2007 อีกด้วย และ ในปี 2008 เธอได้รับเกียรติเป็นนางแบบของเดือนพฤศจิกายนในปฏิทินของ Hardfitness อีกทั้งยังได้อันดับสิบหกในการประกวดของ NPC Junior National ปีเดียวกับการประกวดของ NPC Figure category อีกด้วย, ในปี 2009 เธอได้ปรากฏตัวบนปฏิทินของ Hardfitness อีกครั้ง และ อีกทั้งยังได้ขึ้นปกนิตยสารเพาะการชื่อดังอย่าง Flex Magazine.
อาชีพนักมวยปล้ำ
ในปี 2010 เซเลสต์ได้เซ็นต์สัญญากับบริษัทมวยปล้ำชื่อดังอย่าง WWE และถูกส่งตัวไปฝึกที่สมาคมพัฒนาทักษะมวยปล้ำของ WWE ในขณะนั้นคือ FCW (ก่อนเปลี่ยนชื่อเป็น NXT ในภายหลัง), เซเลสต์เปิดตัวใน FCW โดยใช้เพียงชื่อของตัวเอง "เซเลสต์" โดยเข้าร่วมประกวดชุดว่ายน้ำ แต่ต่อมาไม่นานนักเธอก็เปลี่ยนชื่อในวงการเป็น "ริกกี้ โวคส์", โดยเธอเปิดตัวทางโทรทัศน์ภายใต้ชื่อ "เคทลิน" เมื่อวันที่ 22 สิงหาคม, โดยเธอมายืนอยู่ด้านข้างของเวทีระหว่างแมตช์ของ เอเจ ลี เจอกับ นาโอมิ, ไม่นานนักเธอก็ได้ขึ้นปล้ำในแมตช์แรกโดยจับคู่กับ นาโอมิ เอาชนะ เอจี ลี จับคู่กับ อัคซาน่า ในวันที่ 7 ตุลาคมปี 2010, ได้มีการประกาศว่า เซเลสต์ ได้เข้าร่วมประกวด NXT ฤดูกาลที่ 3 ภายใต้ชื่อ เคทลิน โดยมี วิกกี้ เกอเรอโร่ มาเป็นผู้ฝึกสอนของเธอ (ซึ่ง เคทลิน มาแทน อโรเซีย สาวร่างยักษ์ผู้ถูกวางตัวไว้เป็นผู้เข้าแข่งขันแต่ต่อมามีการเปลี่ยนตัวเป็น เคทลิน แทน) ในสัปดาห์นั้น เคทลิน ได้เข้าร่วมการประกวดเต้นของทาง NXT (เธอเต้นในแบบหุ่นยนต์) และ การแข่งขันชิงธง แต่ผลสุดท้ายพ่ายแพ้ไปทั้งสองอย่าง, ในสัปดาห์ถัดมา เคทลิน จับคู่กับ ดลอปป์ ซิกเลอร์ เอาชนะ เอจี ลี จับคู่กับผู้ฝึกสอนของเธอในขณะนั้น พรีโม่ และ อีกทั้งยังชนะการแข่งขัน ข้ามสิ่งกีดขวาง, เคทลินปรากฏตัวในศึกใหญ่ครั้งแรกในศึก Night of Champions โดยมาในฐานะผู้ติดตามของ ดลอปป์ ซิกเลอร์ และ วิกกี้ เกอเรโร่ แต่ไม่นานก็ถูกผู้ฝึกสอนของเธอไล่ให้กลับไป. ต่อมาวันที่ 21 กันยายน, เคทลินจับคู่กับทีม เลย์คูล (เลย์ล่า และ มิเชล แมคคูล) พ่ายแพ้ให้กับ นาโอมิ, เคลลี่ เคลลี่ และ เจมี่ (ผู้เข้าแข่งขันอีกคน) โดยเคทลินถูกกดนับสามโดย นาโอมิ, หลังแมตช์ เคทลิน ถูกทีมเลย์คูลทำร้าย เพราะเป็นสาเหตุทำให้แพ้โดย วิกกี้ ไม่ได้ห้ามแต่ประการใด. ใน SmackDown, วันที่ 24 กันยายน เคทลิน ออกมาเป็นผู้ติดตามของ วิกกี้ และ ดลอปป์ อีกครั้งแต่ก็ถูก วิกกี้ ไล่กลับเหมือนเดิม สร้างความไม่พอใจให้กับ เคทลิน เป็นอย่างมาก เธอจึงบันดาลโทสะผลัก วิกกี้ จนล้มก่อนจะเดินจากไป. วันที่ 24 กันยายน เคทลินชนะการแข่งขัน ลากรถเข็น โดยเธอเข้าเส้นชัยโดยทำเวลาได้ดีที่สุด แต่ก็แพ้ไปในการแข่งขัน เล่าเรื่องตลก ในวันนั้น, ต่อมาคืนนั้น วิกกี้ ออกมาประกาศว่าเธอไม่พอใจในตัว เคทลิน และ ดูถูกเคทลินว่าเธอจะไม่มีโอกาสได้แจ้งเกิดในวงการนี้อย่างแน่นอน สร้างความไม่พอใจให้กับ เคทลิน จน เคทลินท้าว่าให้มา เจอกัน ในแมตช์เดี่ยวที่ซึ่ง วิกกี้ รับคำท้า, หลังจากการท้าทายเสร็จสิ้น วิกกี้ ก็ปรี่ไปทำร้าย เคทลิน อีกครั้งจนต้องมีคนมาห้ามทั้งสองคนให้แยกกัน
ในสัปดาห์ต่อมา เคทลิน แพ้ในการแข่งขัน ขี่วัวกระทิง แต่เอาชนะในการแข่งขันประกวดความสารถในคืนเดียวกัน (ซึ่งเคทลินวาดรูปล้อเลียนผู้ฝึกสอนของตนเอง), เคทลิน เอาชนะ วิกกี้ ในการปล้ำเดียวในคืนเดียวกัน เคทลิน เข้าร่วมการแข่งขันอีกมากมายใน NXT ทั้ง WWE Name that Tune, Power of the Punch หรือ การทายรูปร่างของนักมวยปล้ำคนอื่นๆ ซึ่งเธอแพ้ไปหมดทั้งสามอย่างที่กล่าวมา, วันที่ 26 ตุลาคม NXT จัดประกวดชุดฮาโลวีนของผู้เข่าแข่งขันที่ซึ่งเธอเอาชนะมาได้จากการแต่งตัวเป็นผู้ฝึกสอนของตนเอง แต่ก็มาแพ้ในการแข่งขัน กินขนม ที่ซึ่งเธอเผลอสำลักและพ่นใส่หน้า วิกกี้. ในวันที่ 2 พฤศจิกายน, วิกกี้ จับได้ว่า เคทลิน แอบมีสัมพันธ์ลึกซึ้งกับ ดลอปป์ (แฟนของวิกกี้ในบทขณะนั้น) เธอจึงปรี่จะเข้าไปทำร้าย เคทลิน แต่โดนเคทลินเอาขนมเค้กปาใส่หน้า. ใน Smackdown คืนถัดมา วิกกี้ สามารถเอาชนะ เธอได้ในการปล้ำเดี่ยวหลังจากรวบกดเคทลินแล้วจับเชือกช่วย, ต่อมาในวันที่ 30 พฤศจิกายน, เคทลิน เอาชนะ นาโอมิ ในการปล้ำเดี่ยวและคืนนั้นเองเธอก็รับการประกาศว่าเป็น ผู้ชนะ NXT Season 3
หลังจากเอาเป็นผู้ชนะใน NXT ฤดูกาลที่ 3 เคทลินถูกย้ายมา Smackdown โดยเธอเปิดตัววันที่ 3 ตุลาคม ปี 2010 โดยปรากฏตัวที่หลังฉาก พูดคุยกับ ดรอปป์ ซิกเลอร์. เคทลิน ปล้ำแมตช์แรกวันที่ 28 มกราคม ปี 2011 โดยจับคู่กับ เคลลี่ เคลลี่ เจอกับ ทีมเลย์คูล ที่ซึ่งเธอแพ้ไปอย่างน่าเสียดาย ต่อมา เคทลิน จับคู่กับ เอเจ ลี และตั้งชื่อกลุ่มว่า Chickbusters โดยปล้ำทั้งแมตช์เดียว และ แท็กทีม ซึ่งส่วนใหญ่จะแพ้ให้กับ Divas ระดับสูงในขณะนั้นอย่าง เบท ฟีนิกส์, นาตาเลีย , อลิเซีย ฟอกซ์ และ ทามินา สนุ๊กก้า แต่ต่อมาทั้งสองก็แยกทีมกันหลังจาก เอเจ ได้รับการผลักดันจากทางสมาคมให้มีบทบาทมากขึ้น ขณะที่ เคทลิน แทบจะไร้บทบาทในขณะนั้นก่อนถูกส่งตัวกลับไป NXT Redemption และมีเรื่องราวกับ แมกซีน เล็กๆน้อยๆ และ มีบทบาทในเรื่องรักสามเส้าพอประมาณ
หลังจาก เคทลิน หายจากอาการบาจเจ็บ เธอก็ได้สืบหาบุคคลที่ทำร้ายเธอ ซึ่งเธอรู้เพียงแค่ว่าบุคคลนั้นมีผมสีทอง ก่อนเธอจะดำเนินการสอบสวนจนรู้ว่าผู้อยู่เบื้องหลังครั้งนี้คือ อีฟ ที่จัดฉากให้ อัคซานา ใส่วิกผมสีทองแล้วลอบทำร้ายเธอ, ต่อมาเคทลินได้รับโอกาสให้ท้าชิงเข็มขัดอีกครั้งกับ อีฟ รวมทั้ง เลย์ล่า แชมป์เก่าด้วยในศึก Hell in a Cell ซึ่งผลปรากฏเป็นอีฟที่ยังสามารถป้องกันต่ำแหน่งไปไว้ได้หลังจาก เหวี่ยงเคทลินตกเวที แล้วสวมรอยกดเลย์ล่าแทน, ไม่นานนัก เคทลิน ก็เอาชนะ เลย์ล่า ในแมตช์หาผู้ท้าชิงอับดับหนึ่งกับอีฟในศึก Survivor Series ที่ซึ่งเธอแพ้ให้กับ อีฟ อย่างน่าเสียดาย. เคทลิน ได้รับโอกาสให้ชิงเข็มขัดอยู่หลายต่อหลายครั้ง แต่มักจะถูก อีฟ โกงอยู่เสมอๆ จนเมื่อวันที่ 14 มกราคม ปี 2013 เธอได้รับโอกาสครั้งสุดท้ายที่จะได้เจอกับ อีฟ โดยมีเข็มขัดเป็นเดิมพัน โดยสถานที่จัดงานครั้งนี้คือบ้านเกิดของเธอเอง (Houston, Texas) โดย อีฟ ถูก บูเกอร์ ปรามไว้ว่าถ้าเกิดเธอเล่นตุกติกอีกครั้ง เธอจะเสียเข็มขัด Divas Champion ในทันที ซึ่งผลปรากฏว่า ในที่สุด เคทลิน ก็สามารถเอาชนะ อีฟ กระชากเข็มขัดมาครองได้สำเร็จด้วยท่าไม้ตายใหม่ Spear โดยเธอกลายเป็นผู้หญิงจาก NXT คนแรกที่สามารถครองเข็มขัด Divas Champion
หลังจากที่เธอเอาชนะอีฟ แล้วได้ครองเข็มขัด Divas Champion นั้น อีฟก็ได้ขอยุติบทบาทของการเป็นนักมวยปล้ำเสียดื้อๆ ทำให้ผู้ที่เข้ามาท้าชิงกับเธอหลังจากนั้นคือ ทามินา โดย เคทลิน จะต้องป้องกันแชมป์กัข ทามินา ในศึก Elimination Chamber; ซึ่งเคทลินก็สามารถป้องกันเข็มขัดของตัวเองได้สำเร็จ, ในเดือนกุมภาพันธ์ เคทลิน เริ่มมีเรื่องราวความรักเกิดขึ้นกับ โคดี้ โรดส์ แต่เธอก็ขอยุติความสัมพันธ์กับเขาลง หลังจากเธอพบเขาอยู่กับ เดอะ เบลล่า ทวิน.
ใน Raw วันที่ 25 มีนาคม, เคทลิน มีเรื่องกับอดีตเพื่อนซี้อย่าง เอเจลี โดยทั้งสองต่างตบตีกับหลังฉาก, หลังจากนั้นทั้งสองก็ได้เจอกันในแมตช์การปล้ำเดี่ยว โดยจบลงที่ เคทลิน พ่ายแพ้ไปโดย countout. ต่อมาใน Smackdown วันที่ 29 มีนาคม, เคทลิน จับคู่กับ แดเนียล ไบรอัน เจอกับ ดลอปป์ ซิกส์เลอร์ จับคู่กับ เอเจลี ซึ่งเป็นฝ่าย เคทลิน เอาชนะไปได้หลังจากที่ เคทลินจับ เอเจ ใส่ท่าไม้ตาย. หลัวจากนั้นไม่นาน เอเจ ก็ได้รับการประกาศเป็นผู้ท้าชิงอันดับหนึ่งของเข็มขัด Divas champion. เคทลิน ได้รับดอกไม้ และ ข้อความจาก บุคคลที่แอบหลงรักเธอซึ่งต่อมาถูกเผยว่าคือ บิ๊กอี ลิงก์ตัน โดยเป็นส่วนหนึ่งของแผนเอเจ ที่จะทำให้ เคทลิน รู้สึกเหมือนตายอย่างช้าๆ ทำให้เคทลินปรี่เข้าไปทำร้ายเอเจทันที. ทั้งสองมีคิวเจอกันโดยมีเข็มขัดเป็นเดิมพันในศึก Payback ซึ่งเรียกได้ว่าเป็นแมตช์ผู้หญิงที่ดีที่สุดแห่งปีเลยก็ว่าได้ โดยแมตช์นี้จบลงที่ เอเจ เอาชนะ เคทลิน เอาเข็มขัดมาครองได้สำเร็จ ทำลายสถิติครองเข็มขัดของ เคทลิน ที่ 153 วัน
ความบาดหมางระหว่าง เอเจ กับ เคทลิน ยังไม่จบเพียงเท่านี้. เอเจ ยังเอาเรื่องน้ำหนักตัวของ เคทลิน มาล้อเลียน และ ตามรังควาน เคทลิน แทบทุกแมตช์การปล้ำ แต่ขณะเดียวกับ เคทลิน ก็สามารถเอาคือ เอเจ ได้อย่างเจ็บแสบทุกครั้ง ไม่ว่าจะเป็นแต่งตัวล้อเลียน เอเจ ทำให้ เอเจ ขาดสมาธิแพ้ให้กับ นาตาเลีย, หรือ จะเป็นการโจมตี เอเจ หลังจากจบแมตช์ทำให้ เอเจ ถึงขั้นสลบมาแล้ว. ใน Smackdown วันที่ 12 กรกฎาคม, ได้มีการเซ็นต์สัญญาการชิงแชมป์ระหว่าง เอเจ และ เคทลิน ในศึก Money in the Bank  หลังจากการเซ็นต์สัญญาจบลง, เคทลินก็เล่นงาน เอเจ จนสลบอีกครั้ง. แต่ในศึก Money in the Bank เคทลิน เสียท่าแพ้ให้กลับ เอเจ หลังจากเธอเกิดเจ็บข้อศอกขึ้นมา. ใน Smackdown วันที่ 26 กรกฎาคม, เคทลิน ลอบทำร้าย เอเจ ตอนเอเจเผลอ จนทำให้เกิดแมตช์ในสัปดาห์ถัดมาใน Raw โดยไม่มีเข็มขัดเป็นเดิมพัน, ซึ่งเป็นฝ่าย เคทลิน เอาชนะไปได้อย่างน่าประหลาดใจ. ในศึก Smackdown วันที่ 2 สิงหาคม, เคทลินได้รับโอกาสได้ชิงแชมป์กับ เอเจ อีกครั้งในบ้านเกิดของตนเอง ระหว่างที่ได้เปรียบอยู่นั้นเอง เลย์ล่า (ซึ่งตอนนั้นเป็นผู้ติดตามของเคทลิน) ได้หักหลังเคทลิน จนทำให้ เอเจ ได้โอกาสเล่นงาน เคทลิน จนสามารถเอาชนะเธอมาได้, สัปดาห์ต่อมาเธอได้เจอกับเลย์ล่าในการปล้ำเดี่ยว ผลจากการช่วยเหลือของ เคทลิน ทำให้ เลย์ล่าสามารถเอาชนะ เคทลิน มาได้, คืนเดียวกันนี้เอง เอเจ ได้ไปรบกวน แมตช์การปล้ำของ ดลอฟ ซิกส์เลอร์ กับ บิ๊กอี เคทลิน จึงออกมาเล่นงาน เอเจ ซึ่งส่งผลให้ ดลอฟ เสียสมาธิโดยบิ๊กอีจับเล่นงานพ่ายแพ้ไปในที่สุด. ทำให้เกิดการปล้ำคู่ผสมในศึก SummerSlam ซึ่งเป็นฝ่าย เคทลิน และ ดลอฟเอาชนะมาได้, และถือเป็นการจบเรื่องราวบาดหมางของ เคทลิน กับ เอเจ ด้วยเช่นกัน หลังจากนั้น เคทลิน ขอลาพักการปล้ำและหายจากหน้าจอทีวีไปหลายเดือน.
เคทลิน กลับมาอีกครั้งโดยครั้งนี้ไม่ถูกระบุว่า เธอ เป็นฝ่าย ธรรมะ หรือ อธรรม เพราะเคทลินจับคู๋แท๊กทีมกับดีว่าส์ฝ่ายอธรรมของสมาคม และ มีเรื่องกับดีว่าส์จากรายการ โททัล ดีวาส์ นำไปสู่แมตช์การปล้ำใน Survivor Series, ที่ซึ่งเธอสามารถกด นาโอมิ และ อีวา มารี ออกจากแมตช์ไปได้ แต่อย่างไรก็ตามฝั่งของเธอก็เป็นผู้ปราชัยในการปล้ำครั้งนี้. เคทลิน ได้ร่วมปล้ำกับดีวาส์ฝ่ายอธรรมอีกหลายแมตช์ ซึ่งเป็นตอนที่คนดูสามารถสังเกตเห็นได้ว่าการปล้ำของเธอดูน่าเบื่อ เชื่อช้า และ ขาดเสน่ห์อย่างรุนแรง ซึ่งแฟนๆคาดเดาว่าอาจจะเป็นช่วงที่ เคทลิน หมดความสนใจกับวงการมวยปล้ำเสียแล้ว และ ก็เป็นจริงในวันที่ 8 มกราคม ปี 2014 โดยเธอขอยกเลิกสัญญากับทาง WWE โดยแมตช์อำลาเธอได้ปล้ำกับอดีตเพื่อนซี้อย่าง เอเจลี ซึ่งเป็นฝ่ายเอเจ เอาชนะไปได้. เคทลิน ได้กล่าวอำลาแฟนๆมวยปล้ำของเธอผ่าน WWE Universe ว่าเธอรัก และ รู้สึกขอบคุณทุกๆคนที่คอยสนับสนุนเธอ ตอนนี้เธอได้เริ่มธุรกิจใหม่ของเธอเอง โดยเป็นธุรกิจเสื้อผ้าฟิตเนสโดยใช้ชื่อธุรกิจว่า "เซเลสต์ บอดี้ส์"
แมตช์สุดท้าย https://www.youtube.com/watch?v=iQspw3m3EF0
พ.ศ. 524
พุทธศักราช 524 ใกล้เคียงกับ 20 ปีก่อนคริสตกาล
PAD
PAD อ่านว่าแป๊ด
ในปัจจุบัน "แป๊ด" หมายถึงสิ่งที่ไม่น่าจะเกิดขึ้นหรือไม่น่าจะเป็นไปได้ มีคนเพียงบางกลุ่มเท่านั้นที่คิดว่า "แป๊ด" จะเกิดขึ้น
ปลาจิ้มฟันจระเข้เขียว
ปลาจิ้มฟันจระเข้เขียว หรือ ปลาจิ้มฟันจระเข้ท้องคม (Alligator pipefish, Horned pipefish, Twobarbel pipefish, Spiraltail pipefish; ) เป็นปลากระดูกแข็งชนิดหนึ่ง จำพวกปลาจิ้มฟันจระเข้ (Syngnathinae)
ลำตัวเป็นปล้อง 15-18 ปล้อง มีปล้องส่วนหาง 40-45 ปล้อง ทั้งสันส่วนบนและส่วนล่างต่อเนื่องกับสันของส่วนหางที่อยู่ในแนวเดียวกัน ส่วนท้ายของสันด้านข้างลำตัวโค้งขึ้นสู่ด้านหลังและสิ้นสุดใกล้กับฐานครีบหลัง ลำตัวแบนจากบนลงล่าง ส่วนกลางของลำตัวกว้างที่สุด ปลายหัวตามแนวกลางมีสันแข็งไม่สูงและขอบเรียบ สันแข็งบริเวณท้ายทอยมักมีหนามแหลม ๆ เล็ก ๆ บนขอบ จุดกำเนิดของครีบหลังอยู่ตรงปล้องลำตัว ไม่มีครีบหาง ปลายหางสามารถม้วนงอได้ มีสีลำตัวสีเขียวจนถึงสีน้ำตาลหรือสีเทา และมีแต้มสีเข้มที่ไม่แน่นอนตางกันไปตามแต่ละตัว
เปาสูหยิน
เปาสูหยิน ชื่อรอง จฺวิ้นอี้ (君義) เป็นขุนพลภายใต้ขุนศึกเล่าปี่ในช่วงปลายราชวงศ์ฮั่นตะวันออก
ปลาจิ้มฟันจระเข้เขียว
มีความยาวเต็มที่ประมาณ 25 เซนติเมตร อาศัยอยู่ตามกอสาหร่ายและหญ้าทะเล โดยมักจะเอาส่วนหางเกาะเกี่ยวกับใบของพืชเหล่านี้ไม่ให้ไหลไปกับกระแสน้ำ แล้วตั้งตัวเป็นมุมฉากเพื่อหลีกเลี่ยงศัตรูผู้ล่าและดักจับแพลงก์ตอนสัตว์กินเป็นอาหาร พบกระจายพันธุ์ในทะเลเขตร้อนในมหาสมุทรแปซิฟิก และมหาสมุทรอินเดีย ในน่านน้ำไทยพบได้ทั้งฝั่งอ่าวไทยและทะเลอันดามัน
ปัจจุบัน เป็นปลาที่สามารถเพาะขยายพันธุ์ได้แล้ว นิยมเลี้ยงกันเป็นปลาสวยงามตามตู้ปลาหรือในพิพิธภัณฑ์สัตว์น้ำ
เปาสูหยิน
ประวัติ
เปาสูหยินมาจากเมืองกว่างหยาง (廣陽) ซึ่งตั้งอยู่ทางตะวันตกเฉียงใต้ของเขตต้าซิง ในกรุงปักกิ่งในปัจจุบัน เขาเริ่มรับราชการที่เทศมณฑลกงอาน ในเกงจิ๋ว ในฐานะผู้ใต้บังคับบัญชาของกวนอู ซึ่งได้รับการแต่งตั้งจากขุนศึกเล่าปี่ ให้ปกป้องเกงจิ๋ว หลังจากการโต้เถียงกับกวนอู เปาสูหยินและบิฮอง ก็แปรพักตร์ไปเข้ากับขุนศึกซุนกวน ในขณะที่ กวนอูกำลังต่อสู้ในยุทธการที่อ้วนเสีย
ลักวา ซิม
ลักวา ซิม (Lkhagva Sim) นักมวยสากลชาวมองโกเลีย มีชื่อจริงว่า ดูการ์บาตาร์ ลักวา (Dugarbaataryn Lkhagva; มองโกล: Дугарбаатарын Лхагва) เกิดเมื่อวันที่ 10 มีนาคม พ.ศ. 2515 มีสถิติการชก 26 ครั้ง ชนะ 21 (น็อก 18) เสมอ 1 แพ้ 4 ถือเป็น แชมป์โลกมวยสากลคนแรกของมองโกเลีย โดยเป็นแชมป์โลกสองรุ่นคือรุ่นซูเปอร์เฟเธอร์เวทและไลท์เวท
ประวัติ
เกิดที่เมืองอูลานบาตาร์ ประเทศมองโกเลีย เริ่มชกมวยสากลอาชีพเมื่อ พ.ศ. 2538 ได้ครองแชมป์ PABA และเคยมาชกในเมืองไทยภายใต้การจัดการของ นิวัฒน์ เหล่าสุวรรณวัฒน์ แต่หลังจากที่ชิงแชมป์โลกแพ้เมื่อ พ.ศ. 2540 ก็ไม่ได้มาชกในสังกัดของนิวัฒน์ เหล่าสุวรรณวัฒน์ อีก ต่อมาได้ครองแชมป์โลก WBA รุ่นซูเปอร์เฟเธอร์เวท ในการชิงแชมป์ไฟท์บังคับในฐานะรองแชมป์โลก WBA อันดับ 1 รุ่นซูเปอร์เฟเธอร์เวท ชนะทีเคโอ​ ทากาโนริ ฮาตาเกยามะ เจ้าของแชมป์โลกถึงถิ่นประเทศญี่ปุ่น แต่ก็เสียตำแหน่งให้ แบก จ็องคว็อนในปีเดียวกัน ใน พ.ศ. 2545 ขึ้นชิงแชมป์โลก WBA รุ่นเดิมที่ว่างกับยอดสนั่น 3เคแบตเตอรี่ ​ แต่เป็นฝ่ายแพ้คะแนน จากนั้นเลื่อนขึ้นไปชกรุ่นไลท์เวท และใน พ.ศ. 2547 ได้ชิงแชมป์โลก WBA (ที่ว่าง) ในฐานะรองแชมป์โลก WBA อันดับ 3 รุ่นไลท์เวท ชนะทีเคโอ​ยก 5 มิเกล กายิสต์ นักมวยชาวปานามา​ รองแชมป์โลก WBA อันดับ 1 รุ่นไลท์เวท ต่อมาได้เสียแชมป์ในการชกครั้งต่อมากับฮวน ดิแอซ นักมวยชาวอเมริกัน​เชื้อสาย​เม็กซิกันรองแชมป์โลก WBA อันดับ 7 และในปีต่อมาได้แขวนนวมไป
พ.ศ. 525
พุทธศักราช 525 ใกล้เคียงกับ 19 ปีก่อนคริสตกาล
ดราก้อนเกท
ดราก้อนเกท (Dragon Gate (ドラゴンゲート)) เป็นบริษัทมวยปล้ำอาชีพในประเทศญี่ปุ่นที่ก่อตั้งเมื่อ ปี ค.ศ. 1997 หรือชื่อเดิมก็คือ โตเรียวมอนเจเปน ส่วนใหญ่ของนักมวยปล้ำ ดราก้อนเกทเป็นบัณฑิตจากโรงยิมโตเรียวมอน ของอัลติโม ดราก้อน และทำให้การส่งเสริมการขายขึ้นอยู่กับสไตล์รุ่นจูเนียร์เฮฟวี่เวทที่แตกต่างกันโดยเน้นประลองยุทธ์บินสูง, ฉูดฉาดเทคนิคการต่อสู้, ซับมิสชั่น
เจ้าชายแห่งเปอร์เซีย: มหาสงครามทะเลทรายแห่งกาลเวลา
เจ้าชายแห่งเปอร์เซีย: มหาสงครามทะเลทรายแห่งกาลเวลา (Prince of Persia: The Sands of Time) เป็นภาพยนตร์แอคชั่นที่ออกฉายในปี ค.ศ. 2010 นำแสดงโดย เจค จิลเลินฮาล, เบน คิงสลีย์, เจมม่า อาร์เทอร์ตัน, อัลเฟรด โมลินา ภาพยนตร์เรื่องนี้มีเค้าโครงมาจาก ปรินส์ออฟเปอร์เซีย: เดอะ แซนด์ส ออฟ ไทม์, เวอร์เรอร์ วิธิน, เดอะ ทู โทรน กำกับโดย ไมค์ นิวเวลล์
เนื้อเรื่องย่อ
เรื่องราวเกี่ยวกับเจ้าชาย ต้องมาร่วมมือกับเจ้าหญิงผู้ลึกลับ อย่างไม่เต็มใจ โดยพวกเขาต้องผจญภัยไปด้วยกันพร้อมทั้งต่อสู้กับอำนาจมืดอันชั่วร้ายทั้งหลาย เพื่อปกป้องกริชโบราณ ที่สามารถปลดปล่อยพลังของ “ทรายแห่งกาลเวลา” เครื่องมือของเทพเจ้าที่สามารถย้อนเวลากลับได้ตามต้องการและทำให้ผู้ที่ได้ครอบครองมีความเป็นอมตะและมีอำนาจสูงสุดที่จะสามารถครอบครองโลกนี้ได้ การต่อสู้ครั้งยิ่งใหญ่เพื่อปกป้องและแย่งชิงพลังของ “ทรายแห่งกาลเวลา” จึงเกิดขึ้น
วอลเลย์บอลชายเวิลด์คัพ 1965
วอลเลย์บอลชายเวิลด์คัพ 1965 (1965 FIVB Volleyball Men's World Cup) เป็นครั้งแรกของวอลเลย์บอลชายเวิลด์คัพซึ่งจัดขึ้นในประเทศโปแลนด์ ระหว่างวันที่ 13–19 กันยายน ค.ศ. 1965 มีทีมเข้าร่วมทั้งหมด 11 ทีม และทีมที่ชนะเลิศครั้งแรกได้แก่สหภาพโซเวียต
พ.ศ. 526
พุทธศักราช 526 ใกล้เคียงกับ 18 ปีก่อนคริสตกาล
บัณฑิตวิทยาลัย มหาวิทยาลัยราชภัฏสวนสุนันทา
บัณฑิตวิทยาลัย มหาวิทยาลัยราชภัฏสวนสุนันทา (อังกฤษ:graduate School, Suansunandha Rajabhat University) เป็นส่วนราชการไทยเทียบเท่าระดับคณะวิชา ในกำกับของมหาวิทยาลัยราชภัฏสวนสุนันทา กระทรวงศึกษาธิการ ปัจจุบันเปิดหลักสูตรในระดับปริญญาโท และปริญญาเอก
ประวัติ
บัณฑิตวิทยาลัย มหาวิทยาลัยราชภัฏสวนสุนันทา แรกเริ่มก่อตั้งเมื่อปี พ.ศ. 2542 ในขณะที่สถาบันมีฐานะเป็นสถาบันราชภัฏสวนสุนันทา โดยการจัดตั้ง "โครงการบัณฑิตศึกษา" ขึ้น โดยมีสายงานขึ้นตรงต่อรองอธิการบดีฝ่ายกิจการพิเศษมีชื่อเรียกภายในว่า "บัณฑิตวิทยาลัย" มีฐานเทียบเท่าคณะ ระบุวัตถุประสงค์ของการจัดตั้งเพื่อทำหน้าที่จัดการศึกษาในระดับบัณฑิตศึกษา ซึ่งหมายถึง การศึกษาในระดับประกาศนียบัตรบัณฑิต ปริญญามหาบัณฑิต ประกาศนียบัตรบัณฑิตชั้นสูง และปริญญาดุษฎีบัณฑิตในสาขาต่างๆ
ต่อมาเมื่อปี พ.ศ. 2547 สถาบันราชภัฏสวนสุนันทา ได้เปลี่ยนแปลงประเภทเป็น มหาวิทยาลัยราชภัฏสวนสุนันทา ตามประกาศใช้พระราชบัญญัติมหาวิทยาลัยราชภัฏ พ.ศ. 2547 ทำให้บัณฑิตวิทยาลัยได้รับการจัดตั้งให้เป็นหน่วยงานตามโครงสร้างภายในของมหาวิทยาลัยฯ ที่มีฐานะเทียบเท่าคณะ ตามมาตรา 10 แห่งพระราชบัญญัติมหาวิทยาลัยราชภัฏ พ.ศ. 2547 ที่มีการบริหารงานบุคคลและงานบริหารวิชาการของตนเอง โดยมีหน้าที่กำกับมาตรฐานและประสานงานการจัดการศึกษาระดับบัณฑิตศึกษา ตามระเบียบสภามหาวิทยาลัยราชภัฏสวนสุนันทาว่าด้วยการจัดตั้งและดำเนินงานการจัดการศึกษาบัณฑิตวิทยาลัย
ซึ่งในปัจจุบัน บัณฑิตวิทยาลัย มหาวิทยาลัยราชภัฏสวนสุนันทา เป็นศูนย์กลางการประสานและกำกับดูแลควบคุมมาตรฐานการจัดการศึกษาระดับบัณฑิตศึกษา
พ.ศ. 527
พุทธศักราช 527 ใกล้เคียงกับ 17 ปีก่อนคริสตกาล
เหตุการณ์ชุมนุมหน้าบ้านสี่เสาเทเวศร์ 22 กรกฎาคม พ.ศ. 2550
เหตุการณ์ชุมนุมหน้าบ้านสี่เสาเทเวศร์ เกิดขึ้นเมื่อวันอาทิตย์ที่ 22 กรกฎาคม พ.ศ. 2550 โดยแกนนำกลุ่มแนวร่วมประชาธิปไตยขับไล่เผด็จการ (นปก.) 15 คน และกลุ่มผู้ชุมนุม จำนวน 20,000 คน เคลื่อนขบวนจากท้องสนามหลวง ไปปิดล้อมบริเวณหน้าบ้านสี่เสาเทเวศร์ บ้านพักรับรองสำหรับผู้บัญชาการระดับสูงของกองทัพบกไทย ซึ่ง พล.อ. เปรม ติณสูลานนท์ ใช้พักอาศัยในกรุงเทพมหานคร เพื่อกดดันให้ลาออกจากตำแหน่งประธานองคมนตรี เนื่องจากกลุ่มผู้ชุมนุมเชื่อว่าเป็นผู้อยู่เบื้องหลังการรัฐประหารในประเทศไทย เมื่อวันที่ 19 กันยายน พ.ศ. 2549
อาจาด
อาจาด เป็นน้ำจิ้มชนิดหนึ่ง ทำจากน้ำส้มสายชูหรือน้ำกระเทียมดอง เพิ่มน้ำตาลและเกลือเล็กน้อย (บางตำรับใช้น้ำเชื่อม) มาตั้งไฟเคี่ยวจนมีลักษณะเหนียวหรือข้น มีแตงกวา หอมแดง พริกชี้ฟ้า หั่นเป็นชิ้น ๆ อยู่ด้วย รับประทานเคียงอาหารจำพวกสะเต๊ะและแกงกะหรี่เพื่อแก้เลี่ยน
เหตุการณ์ชุมนุมหน้าบ้านสี่เสาเทเวศร์ 22 กรกฎาคม พ.ศ. 2550
ระหว่างเส้นทางการเคลื่อนขบวน มีเจ้าหน้าที่ตำรวจตั้งด่านสกัดในหลายจุด โดยใช้แผงเหล็กวางกั้น และจอดรถบรรทุกของกรุงเทพมหานครขวางถนน แต่กลุ่มผู้ชุมนุมก็ฝ่าผ่านไปได้ เมื่อขบวนเคลื่อนไปถึงหน้าบ้านสี่เสาเทเวศร์ แกนนำ นปก.ใช้เครื่องขยายเสียงขนาดใหญ่บนรถบรรทุก ปราศรัยโจมตีผู้เกี่ยวข้องกับการทำรัฐประหารทั้งหมด ในขณะที่ผู้ชุมนุมกำลังอยู่ระหว่างพักรับประทานอาหาร เจ้าหน้าที่ตำรวจพยายามฝ่าฝูงชนเข้าไปจับตัวแกนนำ แต่ไม่สำเร็จ และถูกกลุ่มผู้ชุมนุมผลักดัน จนต้องล่าถอยออกไป
อาจาด
ศัพทมูล
คำว่า อาจาด นี้เป็นคำยืมจากภาษามลายู acar (อาจาร์) แปลว่า ของดอง ซึ่งเป็นคำเดียวกับกลุ่มภาษาในประเทศอินเดีย เช่นภาษาฮินดีว่า अचार (รูป: อจาร; เสียง: อะชาร) ภาษาสันสกฤตว่า आचारः (รูป: อาจารฺห์; เสียง: อาชารห์) และภาษาเปอร์เซียว่า آچار (อาจารฺ) ล้วนมีความหมายเดียวกัน
เหตุการณ์ชุมนุมหน้าบ้านสี่เสาเทเวศร์ 22 กรกฎาคม พ.ศ. 2550
สักครู่ใหญ่ เจ้าหน้าที่ตำรวจกลับมาอีกครั้ง พร้อมสเปรย์พริกไทย เพื่อเปิดทางเข้าไปจับตัวแกนนำบนรถปราศรัย แต่ก็ถูกผู้ชุมนุมผลักดันออกไปได้อีกครั้ง ซึ่งเจ้าหน้าที่ตำรวจล่าถอยไปได้ไม่นาน ก็กลับมาพร้อมกับการยิงแก๊สน้ำตา จนทำให้กลุ่มผู้ชุมนุมแตกฮือ แต่ถึงกระนั้นก็ยังไม่สามารถสลายกลุ่มผู้ชุมนุมได้ จนเจ้าหน้าที่ตำรวจต้องล่าถอยออกไปอีก และกลับมาระดมยิงแก๊สน้ำตาอีกชุดใหญ่ พร้อมกับเสริมกำลังเข้ามามากขึ้น ทำให้สถานการณ์ตึงเครียด เพราะมีการตอบโต้จากฝ่ายผู้ชุมนุม หลายคนหยิบฉวยอะไรได้ ก็นำขึ้นมาใช้ตอบโต้กับเจ้าหน้าที่ตำรวจ ไม่ว่าจะเป็นท่อนไม้ คันธง ขวดน้ำ อิฐตัวหนอนปูถนน แผงเหล็กกั้น และอุปกรณ์อื่น ๆ รวมถึงการขับรถพุ่งเข้าชน โดยภายหลังจับกุมตัวได้ ทราบชื่อคือนายนพรุจ วรชิตวุฒิกุล แกนนำกลุ่มพิราบขาว 2006 โดยบุคคลดังกล่าวทำร้ายร่างกาย ร้อยตำรวจเอก ทวีศักดิ์ นามจันทร์เจียม บาดเจ็บสาหัส
เมื่อไม่สามารถต้านทานกำลังของเจ้าหน้าที่ตำรวจที่ระดมกันมาได้ แกนนำจึงพากลุ่มผู้ชุมนุมถอยออกจากหน้าบ้านสี่เสาเทเวศร์ เพื่อกลับไปยังท้องสนามหลวงตามเดิม ซึ่งเหตุการณ์ครั้งนี้ ทำให้มีผู้บาดเจ็บ ทั้งในส่วนของผู้ชุมนุม และเจ้าหน้าที่ตำรวจ ถึงแม้จะไม่มีผู้สูญเสียชีวิตหรืออวัยวะจากการสลายการชุมนุม แต่เหตุการณ์ดังกล่าว ก็ได้ก่อให้เกิดความเสียหายต่อทรัพย์สินต่างๆ ในบริเวณโดยรอบที่ชุมนุม อาทิ ป้อมยามตำรวจ, ร้านค้าสมาคมแม่บ้านทหารบก และมูลนิธิพระดาบส ที่อยู่ในบริเวณใกล้เคียง ด้านนาย ณัฐวุฒิ ใสยเกื้อ แถลงว่ามีผู้ได้รับบาดเจ็บทั้งหมด 41 ราย ในจำนวนนี้ถึงขั้นนอนโรงพยาบาล 2 ราย
อาจาด
ความหลากหลาย
อาจาดในอาหารอินโดนีเซีย จะใส่แตงกวา แคร์รอต หอมแดง พริกขี้หนู บ้างใส่สับปะรดเพื่อเพิ่มความหวานเมื่อดองกับน้ำส้มสายชู บ้างก็ใส่ขิงหรือตะไคร้เพื่อเพิ่มความเผ็ดร้อน และอาจาดแบบอินโดนีเซียได้แพร่หลายไปในอาหารฮอลันดา เรียกว่า "อาจาร์" (atjar) หรือ แตงกวาดอง
เหตุการณ์ชุมนุมหน้าบ้านสี่เสาเทเวศร์ 22 กรกฎาคม พ.ศ. 2550
ต่อมาในวันรุ่งขึ้น (23 กรกฎาคม) เจ้าหน้าที่ตำรวจได้ตั้งข้อหาซ่องสุมเกินกว่า 10 คน ต่อแกนนำ นปก. แกนนำทั้งหมดประกอบด้วย นายวีระ มุสิกพงศ์, นายจตุพร พรหมพันธ์, นายจักรภพ เพ็ญแข, นายณัฐวุฒิ ใสยเกื้อ, นายแพทย์เหวง โตจิราการ, นายวิภูแถลง พัฒนภูมิไทย, พ.อ.ดร. อภิวันท์ วิริยะชัย, นายจรัล ดิษฐาอภิชัย, นายมานิตย์ จิตต์จันทร์กลับ จึงได้ติดต่อขอเข้ามอบตัว โดยเจ้าหน้าที่ตำรวจได้จับกุมตัวไว้ทั้งหมด ทั้งนี้ แกนนำทุกคนไม่ได้ยื่นขอประกันตัวแต่อย่างใด และหลังจากนั้น นปก. ก็แต่งตั้งแกนนำรุ่น 2 ขึ้นมาทำหน้าที่แทน
อาจาด
ความหลากหลาย
ในอาหารมาเลเซีย มีหลายรูปแบบ เช่น อาจาดอาวะก์หรือแบบย่าหยา กับแบบมลายู ซึ่งแบบอาวะก์นั้นจะมีการใส่เครื่องเทศที่มีกลิ่มหอมเพิ่มเติมและใส่มะเขือยาวไปด้วย
เหตุการณ์ชุมนุมหน้าบ้านสี่เสาเทเวศร์ 22 กรกฎาคม พ.ศ. 2550
คณะทำงานอัยการได้พิจารณาสำนวนคดีและสั่งไม่ฟ้องแกนนำ นปช. เนื่องจากมีการยื่นหลักฐาน เอกสารร้องขอความเป็นธรรม ที่ผู้ต้องหายื่นเข้ามาให้อัยการพิจารณา ประกอบกับความเคลื่อนไหวของกลุ่ม นปช. ยังไม่ถึงขั้นก่อความวุ่นวาย จึงถือว่าเป็นสิทธิเพื่อเรียกร้องตามรัฐธรรมนูญ จึงมีคำสั่งไม่ฟ้อง และส่งเรื่องให้ผู้บัญชาการตำรวจแห่งชาติพิจารณาแล้ว แต่ พล.ต.อ. พัชรวาท วงษ์สุวรรณ ผู้บัญชาการตำรวจแห่งชาติ มีความเห็นแย้งให้ฟ้องผู้ต้องหา และส่งความเห็นแย้งให้นายชัยเกษม นิติสิริ อัยการสูงสุด พิจารณาชี้ขาด โดยอัยการสูงสุด มีความเห็นชี้ขาดสั่งฟ้องผู้ต้องหาทั้งหมดในข้อหามั่วสุมกันตั้งแต่ 10 คนขึ้นไป ใช้กำลังประทุษร้ายหรือก่อความวุ่นวายในบ้านเมือง และข้อหาอื่น ตามความเห็นแย้งของ ผบ.ตร.
อาจาด
ความหลากหลาย
ในอาหารไทยจะใส่แตงกวา พริกสีแดง หอมแดง น้ำส้มสายชู น้ำตาล เกลือ และผักชี บางแห่งใช้น้ำกระเทียมดอง นิยมรับประทานเคียงกับสะเต๊ะ ขนมปังหน้าหมู ทอดมัน มะตะบะ ขนมเบื้องญวน หรือแกงกะหรี่ ในอาหารไทยโบราณมีอาจาดแบบหนึ่งเรียก อาจาดอังวะ ซึ่งเป็นอาจาดแบบโบราณชนิดหนึ่ง ใช้ดอกกะหล่ำ ถั่วลันเตา ยอดผักบุ้ง นำไปลวกในน้ำส้มสายชูผสมน้ำตาล ราดด้วยหัวกะทิ นิยมกินกับแกงเผ็ดคาดว่าอาจได้รับอิทธิพลจากมอญ นอกจากนี้ยังมี อาจาดเทศ ทำจากเห็ดหูหนู หน่อไม้ แตงกวา พริกหยวก ผัดกับน้ำมันก่อนนำไปตากแดดให้แห้ง แล้วนำมาดองกับน้ำส้มสายชู เป็นเครื่องเคียงสำหรับรับประทานข้าวหมกหรือแกงรสจัด ส่วนในจังหวัดสตูลมีอาจาดชนิดหนึ่งเรียกว่า อาจาดตะลิงปลิง ทำจากตะลิงปลิงตากแห้ง รับประทานเคียงกับข้าวสวย ขนมปัง โรตี และโรตีกาปาย
เหตุการณ์ชุมนุมหน้าบ้านสี่เสาเทเวศร์ 22 กรกฎาคม พ.ศ. 2550
พนักงานสอบสวนมีความเห็นสมควรสั่งฟ้องแกนนำ นปช. 10 คน ในข้อหามั่วสุมกันตั้งแต่ 10 คนขึ้นไป ใช้กำลังประทุษร้าย หรือกระทำการอย่างหนึ่งอย่างใดให้เกิดการวุ่นวายขึ้นในบ้านเมือง เมื่อเจ้าพนักงานสั่งให้เลิกแล้วไม่เลิก และร่วมกันเดินแถว เดินเป็นขบวนใด ๆ ในลักษณะที่เป็นการกีดขวางการจราจรโดยไม่ได้รับอนุญาตจากเจ้าพนักงานจราจร และร่วมกันกระทำการโฆษณาโดยใช้เครื่องขยายเสียงโดยไม่ได้รับอนุญาตจากเจ้าพนักงานประกอบด้วย
และส่งฟ้องผู้ร่วมชุมนุมก่อความวุ่นวายอีก 5 คน ในข้อหามั่วสุมกันตั้งแต่ 10 คนขึ้นไป ใช้กำลังประทุษร้าย หรือกระทำการอย่างหนึ่งอย่างใดให้เกิดการวุ่นวายขึ้นในบ้านเมือง ประกอบด้วย
เมื่อวันที่ 9 มกราคม พ.ศ. 2560 ศาลอุทธรณ์ได้สั่งจำคุก นายณัฐวุฒิ ใสยเกื้อ นายวีระ มุสิกพงศ์ นพ. เหวง โตจิราการ นายวิภูแถลง พัฒนภูมิไทย 2 ปี 8 เดือน จำเลยประกันตัวออกไปยื่นต่อศาลฎีกา ในคดีหมายเลขดำ อ.3531/2552
เคลาส์ ฟ็อน ชเตาเฟินแบร์ค
เคลาส์ ฟิลลิพ มารีอา เช็งค์ กราฟ ฟ็อน ชเตาเฟินแบร์ค (Claus Philipp Maria Schenk Graf von Stauffenberg) เป็นนายทหารบกเยอรมัน มีชื่อเสียงจากการเป็นผู้นำแผนลับ 20 กรกฎาคม ค.ศ. 1944 เพื่อสังหารอดอล์ฟ ฮิตเลอร์และยึดอำนาจจากรัฐบาลพรรคนาซี และยังถือเป็นบุคคลสำคัญของขบวนการต่อต้านนาซีในเยอรมนี ภายหลังแผนการล้มเหลว เขาถูกประหารชีวิตพร้อมกับผู้ก่อการคนอื่นๆ
ประวัติ
ชื่อเต็มของชเตาเฟินแบร์คคือ เคลาส์ ฟิลลิพ มารีอา ยุสทีนีอัน ตัวเขามีบรรดาศักดิ์ขุนนาง "กราฟ ฟ็อน ชเตาเฟินแบร์ค" เขาเกิดที่ปราสาทเย็ททิงเงิน ทางตะวันออกของภาคชวาเบิน ในราชอาณาจักรบาวาเรีย ส่วนหนึ่งของจักรวรรดิเยอรมัน เป็นบุตรคนที่สามในสี่คนของครอบครัว ตระกูลชเตาเฟินแบร์คเป็นหนึ่งในตระกูลขุนนางคาทอลิกเก่าแก่ไม่กี่ตระกูลในภาคใต้ของเยอรมนี
อาชีพทหาร
ชเตาเฟินแบร์คได้ติดยศร้อยตรีในปีค.ศ. 1930 ชเตาเฟินแบร์คมีความคิดเห็นด้วยกับนโยบายชาติพันธุ์และชาตินิยมของพรรคนาซี และเขาสนับสนุนการบุกยึดโปแลนด์ เขายังลงคะแนนเสียงให้ฮิตเลอร์ในการเลือกตั้งประธานาธิบดี ค.ศ. 1932 กระนั้น เขาไม่เคยเป็นสมาชิกพรรคนาซี และคัดค้านนโยบายอื่นหลายอย่างของฮิตเลอร์ อาจกล่าวได้ว่าในจุดนี้เขาทั้งรักทั้งชังฮิตเลอร์ เหตุการณ์ที่ทำให้ชเตาเฟินแบร์คถอยห่างออกมาจากพรรคนาซีอย่างไม่มีวันกลับคือคืนมีดยาวและคืนกระจกแตก เขามองว่าฮิตเลอร์เป็นคนไร้คุณธรรม นอกจากนี้ การกดขี่ชาวยิวอย่างรุนแรงและการกดขี่ศาสนาได้ขัดแย้งกับหลักศีลธรรมในใจของชเตาเฟินแบร์ค เนื่องจากครอบครัวของชเตาเฟินแบร์คมีความศรัทธาต่อคาทอลิกอย่างเคร่งครัด
เมื่อสงครามโลกครั้งที่สองปะทุขึ้นในปีค.ศ. 1939 ชเตาเฟินแบร์คและหน่วยของเขามีส่วนร่วมในการบุกครองโปแลนด์ เขาสนับสนุนให้เยอรมนียึดครองโปแลนด์และใช้ชาวยิวเป็นทาสแรงงานเพื่อความรุ่งเรืองของเยอรมนี เมื่อเสร็จศึกโปแลนด์ ชเตาเฟินแบร์คเริ่มรับรู้ถึงความเลวร้ายของระบอบนาซี ลุงของเขาสังเกตเห็นได้จึงพยายามโน้มน้าวให้เข้าร่วมกับขบวนการต่อต้านนาซี เขาถูกร้องขอให้เป็นทหารผู้ช่วยของจอมพลวัลเทอร์ ฟ็อน เบราคิทช์ ผู้บัญชาการใหญ่กองทัพบกในขณะนั้น เพื่อร่วมวางแผนรัฐประหาร ชเตาเฟินแบร์คปฏิเสธโดยอ้างว่าทหารทุกนายได้ปฏิญาณความภักดีต่อฮิตเลอร์ไปแล้วในค.ศ. 1934
ต่อมาเขาได้ถูกย้ายไปสังกัดหน่วยขึ้นตรงกองบัญชาการใหญ่กองทัพบกในช่วงสงครามลวง ในตอนนี้เขายังไม่ได้คิดวางแผนรัฐประหารใดๆ แต่พี่ชายสองคนของชเตาเฟินแบร์คเริ่มติดต่อกับฝ่ายต่อต้านทั้งพลเรือนและทหารแล้ว ชเตาเฟินแบร์คถูกโอนย้ายไปสังกัดกองพลยานเกราะที่ 6 และทำหน้าที่เป็นนายทหารเสนาธิการในช่วงยุทธการที่ฝรั่งเศส ในช่วงนี้เขาได้รับกางเขนเหล็กชั้นหนึ่ง ในปีค.ศ. 1943 ชเตาเฟินแบร์คในยศพันโทถูกส่งตัวไปปฏิบัติหน้าที่นายทหารเสนาธิการของกองทัพน้อยแอฟริกาที่ประเทศตูนีเซีย เขาได้รับบาดเจ็บในสนามรบที่นี่ โดยสูญเสียตาซ้าย, แขนขวา, และสองนิ้วมือซ้าย